มีอะไรกันกับแฟนแต่หลั่งนอก กินยาคุมฉุกเฉินแล้ว นับจากวันที่กินผ่านมา7วันแล้ว ประจำเดือนยังไม่มา แบบนี้ท้องหรือเปล่าครับ
สวัสดีค่ะ คณ newwy,การมีเพศสัมพันธ์ โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานไม่เกิน 12 ชั่วโมงหลังจากที่มีเพศสมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่ามีน้อยอยู่หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ ทั้งนี้ ในบางรายอาจไม่มีเลือดออกจากช่องคลอดก็ได้ ซึ่งการที่ไม่มีเลือดออก ก็ไม่ได้หมายความว่าจะมีการตั้งครรภ์เกิดขึ้นค่ะดังนั้น ควรรอให้ถึงกำหนดที่ประจำเดือนจริงๆ ควรจะมาเสียก่อน หากไม่มา จึงค่อยตรวจหาการตั้งครรภ์ดูค่ะ หรือให้ตรวจที่ 2 สัปดาห์หลังจากที่มีเพศสัมพันธ์ไปแล้วค่ะ